open-index/open-wikipedia-markdown huggingface dataset:
Κρέπα

Η **κρέπα** , είναι ένα είδος πολύ λεπτής τηγανίτας φτιαγμένη συνήθως από χυλό σιτάλευρου. Η λέξη κρέπα προέρχεται από τη γαλλική crêpe που με τη σειρά της προέρχεται από τη λατινική *crispa*. Η κατανάλωσή της είναι διαδεδομένη σε όλη τη Γαλλία και θεωρείται εθνικό έδεσμα. Στη Βρετανία η κρέπα συνοδεύεται παραδοσιακά με μηλίτη. Οι κρέπες σερβίρονται με πολλών ειδών γέμιση, από την πιο απλή που είναι ζάχαρη μέχρι ποικίλους συνδυασμούς υλικών.

## Τύποι κρέπας

Οι κρέπες είναι πολύ διαδεδομένες στη Γαλλία. 

Τα βασικά συστατικά της ζύμης τους είναι: αλεύρι, αυγά, γάλα, βούτυρο και λίγο αλάτι. 

Υπάρχουν  δύο τύποι κρέπας, οι γλυκιές και οι αλμυρές.

## Προετοιμασία

Οι κρέπες φτιάχνονται ρίχνοντας ένα υγρό μίγμα ζύμης σε καυτό τηγάνι ή ειδικό μάτι για κρέπες, συχνά αλειμένο με βούτυρο. Η ζύμη απλώνεται ομοιόμορφα στην επιφάνεια του τηγανιού χρησιμοποιώντας μια σπάτουλα ή γυρίζοντας κατάλληλα το τηγάνι.

Συνηθισμένα υλικά για γέμιση αλμυρής κρέπας αποτελούν:τυρί, γαλοπούλα, ζαμπόν, κοτόπουλο, αυγό, μπέικον, μανιτάρια, καλαμπόκι και διάφορες σως.

Συνηθισμένα υλικά για γέμιση γλυκιάς κρέπας είναι: πραλίνα φουντουκιού ή αμυγδάλου, ζάχαρη , τρίμματα μπισκότου, μπανάνα, σαντιγύ, μαρμελάδα, λευκή σοκολάτα, φράουλες. Συχνά συνοδεύεται από μια ή παραπάνω μπάλες παγωτό.

## Κρεπερί

Μια κρεπερί μπορεί να είναι μαγαζί ή υπαίθριος πάγκος που να σερβίρει αποκλειστικά κρέπες, ή μπορεί να είναι κάποιο καφέ ή εστιατόριο που να έχει στο μενού του και την επιλογή της κρέπας.

## Παραπομπές


## Πηγές
* 

## Εξωτερικοί σύνδεσμοι
* 
* 

Κατηγορία:Γλυκά
Κατηγορία:Φαγητό δρόμου
Κατηγορία:Βελγική κουζίνα
Κατηγορία:Γαλλική κουζίνα
Κατηγορία:Εθνικά πιάτα
Πάπας Αγαπητός Α΄

Ο **Αγαπητός Α΄** (*Papa Agapito I*, ... – 22 Απριλίου 536) ήταν Πάπας από τις 13 Μαΐου του 535 μέχρι τον θάνατό του, το 536. Δεν πρέπει να συγχέεται με τον όσιο Αγαπητό τον Ομολογητή, ο οποίος εορτάζει στις 18 Φεβρουαρίου ούτε με τον άγιο Αγαπητό τον Οσιομάρτυρα, ο οποίος εορτάζει στις 21 Μαΐου.

## Η ζωή του
Ο Αγαπητός γεννήθηκε στη Ρώμη, παρόλο που η ακριβής ημερομηνία γέννησής του είναι άγνωστη. Ήταν γιος Ρωμαίου ιερέα, με το όνομα Γορδιανός, ο οποίος σκοτώθηκε κατά τα χρόνια του Πάπα Συμμάχου (498–514).  Το όνομα του πατέρα του πιθανότατα υποδηλώνει σχέση με δύο άλλους πάπες: τον Φήλικα Γ' (483–492) και τον Γρηγόριο Α' (590–604).

Ο Αγαπητός ίδρυσε, σε συνεργασία με τον Κασσιόδωρο, μία βιβλιοθήκη των εκκλησιαστικών συγγραφέων που έγραψαν σε ελληνική και λατινική. Προήχθη από αρχιδιάκονος σε Πάπα το 535. Πέτυχε να ανατρέψει τον Πατριάρχη Κωνσταντινουπόλεως Άνθιμο Α'.

Αρρώστησε και πέθανε στις 22 Απριλίου 536. Τον διαδέχτηκε στο παπικό αξίωμα ο Άγιος Σιλβέριος.
Αμφότερες η Ρωμαιοκαθολική και η Ορθόδοξη Εκκλησία τον ανακήρυξαν άγιο. Η μνήμη του τιμάται στις 20 Σεπτεμβρίου από την Καθολική και στις 17 Απριλίου από την Ορθόδοξη Εκκλησία.

## Παραπομπές


### Λοιπές πηγές

* 
*Louise Ropes Loomis, *The Book of Popes* (Liber Pontificalis). Merchantville, NJ: Evolution Publishing. ISBN 1-889758-86-8 (ανατύπωση της έκδοσης του 1916. Μετάφραση στα αγγλικά με λόγιες σημειώσεις).
* 

        

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 6ου αιώνα
Αγαπητός Α
Μικροφωτογράφιση

Η **μικρο-φωτογράφιση** είναι η φωτογράφιση διαφόρων παραστατικών στο λεγόμενο μικροφίλμ για αρχειοθέτηση. Το μικροφίλμ μπορεί να είναι ασπρόμαυρο ή έγχρωμο 16 ή 35 χιλιοστών χωρίς διάτρηση. Συνήθως και λόγω κόστους είναι ασπρόμαυρο. Έχει μια ειδική επίστρωση σαν φωτοευαίσθητη επιφάνεια που πλησιάζει τεχνικά το ορθοχρωματικό φιλμ του λιθογραφείου. Είναι ευαίσθητο σε όλη την γκάμα των χρωμάτων. Αυτό του παρέχει μεγάλη ευκρίνεια στην απεικόνιση. Με τις σωστές συνθήκες επεξεργασίας και φύλαξης διατηρείται στο χώρο για πάνω από 100 χρόνια. Χρησιμοποιείται σε ειδικές επιδαπέδιες φωτογραφικές μηχανές, που ανταποκρίνονται από κατασκευής στα διάφορα παραστατικά Α2, Α4 κλπ. 

Ανάλογα με τις ανάγκες συνηθίζεται και δημιουργούνται αντίγραφα, έτσι ώστε να μην καταστρέφεται το πρωτότυπο. Σαν αντιγραφικό υλικό και ανάλογα με τη χρήση και ποιότητα χρησιμοποιούνται διάφορα υλικά. Μια φτηνή εφαρμογή αντιγράφων είναι το φιλμ τύπου DIAZO, του οποίου η εμφάνιση γίνεται σε διάλυμα αμμωνίας. 

Μια από τις καλύτερες εφαρμογές μικρο-φωτογράφισης και αρχειοθέτησης παλαιών εφημερίδων έγινε με επιτυχία στη μονάδα μικρο-φωτογράφισης της Βουλής των Ελλήνων από το 1983 και συνεχίζεται μέχρι σήμερα.

## Εξωτερικοί σύνδεσμοι
* 

Κατηγορία:Φωτογραφία
893 Λεοπόλδεια

Η **Λεοπόλδεια** (*Leopoldina*) είναι ένας αρκετά μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,438. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την επωνυμία της Γερμανικής Ακαδημίας Επιστημών «Λεοπόλδεια» (Leopoldina, εκ του αυτοκράτορα Λεοπόλδου Α΄ του 17ου αιώνα).

## Φυσικά χαρακτηριστικά
Η μέση διάμετρος της Λεοπολδείας εκτιμάται σε 76,14 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,050. Η Λεοπόλδεια περιστρέφεται γύρω από τον εαυτό της μία φορά κάθε 10 ώρες και 31 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λεοπολδεια
894 Έρντα

Η **Έρντα** (*Erda*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,444. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το όνομα της θεάς της Γης Έρντα ή Γιορντ της σκανδιναβικής μυθολογίας.

## Φυσικά χαρακτηριστικά
Η μέση διάμετρος της Έρντα εκτιμάται σε 36,54 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,230. Η `Ερντα περιστρέφεται γύρω από τον εαυτό της μία φορά κάθε 4 ώρες και 41 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ερντα
895 Ηλιώ

Η **Ηλιώ** (*Helio*) είναι ένας πολύ μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,401. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το χημικό στοιχείο (ευγενές αέριο) ήλιο. Αξιοσημείωτη είναι η μεγάλη κλίση της τροχιάς της Ηλιούς ως προς την εκλειπτική.

## Φυσικά χαρακτηριστικά
Η μέση διάμετρος της Ηλιούς εκτιμάται σε 141,90 χιλιόμετρα. Ο φασματικός τύπος της είναι **B**, ενώ το άλβεδό της είναι 0,042. Η Ηλιώ περιστρέφεται γύρω από τον εαυτό της μία φορά κάθε 9 ώρες και 23,8 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ηλιω
896 Σφιγξ

Η **Σφιγξ** (*Sphinx*) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,569. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το ομώνυμο τέρας της ελληνικής και της αιγυπτιακής μυθολογίας.

## Φυσικά χαρακτηριστικά
Η μέση διάμετρος της Σφιγγός εκτιμάται σε 13,07 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,197. Δεν είναι γνωστό αν και με ποια περίοδο περιστρέφεται η Σφιγξ γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σφιγξ
Ελληνικός Ιχνηλάτης

Ο **Ελληνικός Ιχνηλάτης** (ή **Ελληνικό Κυνηγόσκυλο**, ανεπίσημη ονομασία: ***Γκέκας***) είναι μία φυλή σκύλου που κατάγεται από την Νότια Ελλάδα και αρχικά εξετράφη ως λαγωνικό που βασίζεται στην όσφρηση για την ιχνηλασία λαγών. Πλέον συναντάται σε ολόκληρη την Ελλάδα.

## Περιγραφή
Ο Ελληνικός Ιχνηλάτης είναι σκύλος μεσαίου μεγέθους. Το ύψος του κυμαίνεται από 45-55 εκατοστά ανάλογα με το φύλο και ζυγίζει 17-25 κιλά. Έχει κοντό τρίχωμα, λίγο σκληρό, σε μαύρο και καστανο-κόκκινο χρώμα. Τα σημεία που είναι μαύρα είναι τα πλάγια, η ράχη, η ουρά, τα αυτιά και το κεφάλι. Τα πόδια, η μουσούδα και η κοιλιά είναι καφετί. Ο μέσος όρος ζωής του είναι 15 έως 17 χρόνια.   

## Χαρακτήρας
Είναι σκύλος γενναίος, φιλότιμος, έξυπνος, με αντοχή και εξαιρετική όσφρηση, καθώς και πολύ αγαπητός. Έχει ζωντάνια και αυτοπεποίθηση και μπορεί να γίνει εξαιρετικό κατοικίδιο. Όπως πολλά κυνηγόσκυλα, έχει πείσμα και χρειάζεται θετική εκπαίδευση για να αναδείξει το χαρακτήρα του. Κυνηγάει και μόνος του και με ομάδα άλλων ιχνηλατών της ίδιας ή άλλης φυλής.

## Αναγνώριση
Στις 16 Οκτωβρίου 1959 αναγνωρίστηκε διεθνώς, βάσει ενός προτύπου που υπέβαλε ο Ελληνικός Κυνολογικός Οργανισμός (ΕΚΟ) στην Διεθνή Κυνολογική Ομοσπονδία (FCI). Πλεόν, ο Ελληνικός Ιχνηλάτης είναι εθνικά αναγνωρισμένος από τον Κυνολογικό Όμιλο Ελλάδας http://www.koe.gr/ και διεθνώς αναγνωρισμένος από τη Διεθνή Κυνολογική Ομοσπονδία. http://www.fci.be/.

## Δείτε επίσης
* Κρητικός Λαγωνικός
* Σκύλος

## Εξωτερικοί σύνδεσμοι
* Όμιλος Φίλων Ελληνικού Ιχνηλάτη https://web.archive.org/web/20130512060759/http://ellinikosihnilatis.info/site/modules/tinycontent1/index.php?id=1
* Το επίσημο πρότυπο της φυλής στον δικτυακό τόπο του Κ.Ο.Ε. http://www.koe.gr/ellinikesfiles_elixnhlatis.htm 
* www.ellinikosihnilatis.info

Κατηγορία:Φυλές σκύλων ελληνικής προελεύσεως
Ελένη Γερασιμίδου

Η **Ελένη Γερασιμίδου** (Πανόραμα Θεσσαλονίκης, 11 Δεκεμβρίου 1949) είναι Ελληνίδα ηθοποιός και πολιτικός.

## Βιογραφία
Η καταγωγή της είναι από τον Πόντο και αποφοίτησε από τη Δραματική σχολή του Ζίζου Χαρατσάρη, το 1973. Αδερφή της ήταν η επίσης ηθοποιός Νατάσα Γερασιμίδου, η οποία απεβίωσε στις 27 Αυγούστου 2002.

Εδώ και πολλά χρόνια, η Ελένη Γερασιμίδου είναι παντρεμένη με τον ηθοποιό Αντώνη Ξένο, με τον οποίο είχαν συμπρωταγωνιστήσει στο σήριαλ *[[Εμείς κι Εμείς]]*. Το ζευγάρι έχει αποκτήσει μια κόρη, την Αγγελική, που ασχολείται με τη σκηνοθεσία και την υποκριτική.

Στις εκλογές του Μαΐου και του Ιουνίου του 2012, καθώς και του Ιανουαρίου του 2015, εξελέγη βουλευτής με το ΚΚΕ στην εκλογική περιφέρεια της Β' Θεσσαλονίκης. Επίσης, εξελέγη στις εκλογές του 2019 στην περιφέρεια Α' Ανατολικής Αττικής, ωστόσο παραιτήθηκε και την έδρα κατέλαβε ο Γιάννης Γκιόκας. Στις εκλογές του Μαΐου και του Ιουνίου 2023 έθεσε εκ νέου υποψηφιότητα στην Ανατολική Αττική, χωρίς να εκλεγεί.

Στις Ευρωεκλογές 2024, η Ελένη Γερασιμίδου ήταν υποψήφια ευρωβουλευτής με το ΚΚΕ (δεν εξελέγη).

## Φιλμογραφία

## Παραπομπές


Κατηγορία:Έλληνες κομμουνιστές
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Β΄ Θεσσαλονίκης
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Βουλευτές Α΄ Ανατολικής Αττικής
Καραμήτσος (αποσαφήνιση)

Με το όνομα **Καραμήτσος** αναφέρονται:

*Καραμήτσος (Κασσανδρηνός), οπλαρχηγός της Επανάστασης του 1821 από την Κασσάνδρα Χαλκιδικής
*Καραμήτσος (Πιεριεύς), οπλαρχηγός της Επανάστασης του 1821 από την Πιερία
*Δημήτριος Καραμήτσος (Βλαστιώτης), οπλαρχηγός της Επανάστασης του 1821 από τη Βλάστη Κοζάνης
*Δημήτριος Καραμήτσος (Γρεβενιώτης), οπλαρχηγός της Επανάστασης του 1821 από τα Γρεβενά
Κελευστής

Ο **κελευστής**  (Κστης, θηλ. **κελευστής**) είναι στρατιωτικός βαθμός (OR-6) του Ελληνικού Πολεμικού Ναυτικού και Λιμενικού Σώματος. Ανήκει στους υπαξιωματικούς, δεύτερος από κάτω προς τα άνω και είναι αντίστοιχος του λοχία του Στρατού Ξηράς και του σμηνία της Πολεμικής Αεροπορίας. 

Ο κελευστής είναι ανώτερος του διόπου και κατώτερος του επικελευστή. Στο βρετανικό βασιλικό πολεμικό ναυτικό καλείται **Chief Petty Officer** (υπάρχουν πρώτης και δεύτερης τάξης). Παλαιότερα, όταν ο κελευστής ήταν αντίστοιχος του επιλοχία του Στρατού Ξηράς, ήταν επίσης ανώτερος του υποκελευστή και κατώτερος του αρχικελευστή.

Για να γίνει ένας πολίτης κελευστής θα πρέπει να αποφοιτήσει από την σχολή μονίμων υπαξιωματικών ναυτικού (ΣΜΥΝ). Για την εισαγωγή στη σχολή απαιτούνται πανελλαδικές εξετάσεις.

## Ετυμολογία
Η λέξη «κελευστής» προέρχεται από το ρήμα κελεύω (προστάζω).

## Διακριτικά
Τα διακριτικά του στρατιωτικού βαθμού αυτού, είναι ένα ανάποδο τρίγωνο με μια γωνία στο κάτω μέρος του, στο κέντρο του το τρίγωνο φέρει, το διακριτικό της ειδικότητας (στο λιμενικό σώμα το ανάποδο τρίγωνο στο κέντρο του φέρει το σύμβολο του λιμενικού, τις χιαστί άγκυρες).

Στις στολές επιθεωρήσεως, εξόδου υπηρεσίας και περιπόλου τα διακριτικά φέρονται και στα δύο μπράτσα. Αντίθετα στις στολές υπηρεσίας, wooly pully και εργασίας τα διακριτικά φέρονται μόνο στο αριστερό μπράτσο .


RHN-OR6 (WWI).svg|Το διακριτικό του Κελευστή στο βασιλικό πολεμικό ναυτικό.
GR-Navy-Κελευστής.svg|Το διακριτικό του έφεδρου Κελευστή στο πολεμικό ναυτικό.
GR-Navy-Κελευστής ΕΠΟΠ.svg|Το διακριτικό του Κελευστή ΕΠΟΠ στο πολεμικό ναυτικό.
GR-Navy-Κελευστής ΕΜΘ.svg|Το διακριτικό του Κελευστή ΕΜΘ στο πολεμικό ναυτικό.
GR-Navy-Μόνιμος Κελευστής.svg|Το διακριτικό του μόνιμου Κελευστή στο πολεμικό ναυτικό.
GR-Coastguard-OR7.svg|Το διακριτικό του Κελευστή στο λιμενικό σώμα - ακτοφυλακή.
Cyprus-Navy-OR-6c.svg|Το διακριτικό του έφεδρου Κελευστή στο κυπριακό πολεμικό ναυτικό.
Cyprus-Navy-OR-5.svg|Το διακριτικό του Κελευστή ΕΠΥ στο κυπριακό πολεμικό ναυτικό.
Cyprus-Navy-OR-6.svg|Το διακριτικό του μόνιμου Κελευστή στο κυπριακό πολεμικό ναυτικό.


## Δείτε επίσης
*αρχικελευστής
*υποκελευστής
*δίοπος
*Αντιτορπιλικό Βασίλισσα Όλγα (D-15)
*Πρωτεύς Ι (υποβρύχιο)
*Τρίτων (υποβρύχιο Υ-5)

## Παραπομπές


Κατηγορία:Στρατιωτικοί βαθμοί
Παλαιαρκτική

μικρογραφία|δεξιά|300px|πράσινο:Παλαιαρκτική Ζώνη
Η **Παλαιαρκτική** ή **Παλαιαρκτική Ζώνη** είναι ενα απο  τα Βιογεωγραφικα βασίλεια Βόρειου Ημισφαιρίου, που δημιουργήθηκε κατά την Παλαιογενή περίοδο. Η αρχική ενότητα της περιοχής αντικατοπτρίζεται στη γεωγραφική κατανομή των σημερινών ειδών ζώων και φυτών, και ο όρος χρησιμοποιείται στη φυτογεωγραφία και στη ζωογεωγραφία και γενικότερα στη βιογεωγραφία. 

Η Παλαιαρκτική ζώνη είναι μαζί με τη Νεοαρκτική ζώνη μέρος της Αρκτικής ζώνης. Η Νεοαρκτική περιλαμβάνει τη Βόρεια Αμερική, η οποία χωρίστηκε από την Παλαιαρκτική ζώνη και γι'αυτό το λόγο θεωρείται «νέο». Η Παλαιαρκτική ζώνη κατ' αρχάς περιλαμβάνει την Ευρασία, αφαιρούμενης της Ινδικής υποήπειρου, γιατί αυτή προστέθηκε αργότερα με τη Μετατόπιση των τεκτονικών πλακών, και προστίθεται ή Βόρεια Αφρική. Η υπόλοιπη Αφρική ανήκει στην Αιθιοπική ζώνη. Στη Βόρεια Αφρική υπάρχουν πολύ περισσότερα είδη έμβιων όντων που συναντούμε και στις χώρες της βόρειας Μεσογείου παρά είδη, που συναντούμε και Νότια από τη Σαχάρα.

Η Παλαιαρκτική ζώνη διαιρείται σε πολλές μικρότερες περιοχές ανάλογα με το κλίμα και τους βιότοπους. Η Ελλάδα κατατάσσεται στη ζώνη των Παλαιαρκτικών Μεσογειακών δασών. 

## Πηγές

* Großes Lexikon der Tierwelt Lingen Verlag Köln
* Fischer Lexikon Biologie II
* dtv-Atlas zur Biologie Band 1 ISBN 3-423-03011-9
* dtv-Atlas zur Biologie Band 2 ISBN 3-423-03012-7


Κατηγορία:Βιογεωγραφία
.
*
.
Κατηγορία:Βιογεωγραφικές περιοχές
*
Κατηγορία:Φυσική ιστορία της Ασίας
Κατηγορία:Φυσική ιστορία της Ευρώπης
Κατηγορία:Φυσική ιστορία της Αφρικής
Κατηγορία:Φυτογεωγραφία
Άγαλμα της Προμάχου Αθηνάς

Το **Άγαλμα της Προμάχου Αθηνάς** *(Πρόμαχος = που μάχεται στην πρώτη γραμμή)* ήταν κολοσσιαίο έργο γλυπτικής στην Αρχαία Αθήνα. Τοποθετημένο στην Ακρόπολη μεταξύ των Προπυλαίων και του Ερεχθείου, ήταν ορατό από μεγάλη απόσταση, ακόμα και από τα πλοία που έπλεαν ανοιχτά του Σουνίου. Ο Παυσανίας αναφέρεται για το άγαλμα ως *«η μεγάλη χαλκή Αθηνά»* στην Ακρόπολη.

## Περιγραφή
Χρηματοδοτήθηκε από τα λάφυρα των Μήδων του Μαραθώνα και ήταν έργο του Φειδία. Στο άγαλμα αυτό η Αθηνά παρουσιάζονταν όρθια, και πάνοπλη όπως στη μάχη. Το δόρυ της ήταν τόσο μεγάλο που το ύψος του υπερέβαλε τον Παρθενώνα. Το όλο καλλιτέχνημα ήταν επιβλητικό και αξιοθαύμαστο, αλλά ακόμα πιο θαυμαστή ήταν η ασπίδα, στην οποία ο καλλιτέχνης παρίστανε τη μάχη των Λαπιθών με τους Κενταύρους. Η ύπαρξη του αγάλματος της Αθηνάς Προμάχουν ίσως να ταυτοποιείται σε ορισμένα Αττικά νομίσματα που κόπηκαν κατά τη Ρωμαϊκή περίοδο, κατά τον 1ο και 2ο αιώνα μ.Χ., παρέχοντας ενδείξεις για τον εντοπισμό εκδόσεων σωζώμενων γλυπτών. Ίσως το άγαλμα αυτό να αποτέλεσε το πρότυπο για την κατασκευή αργότερα του αγάλματος της Αθηνάς Παρθένου.

### Η περιγραφή του Παυσανία
[αριστερά|μικρογραφία|408x408εσ|''Αθηνά Πρόμαχος'', [Ρωμαϊκή Αυτοκρατορία|ρωμαϊκό αντίγραφο από τη Βίλα των Παπύρων στο Ερκουλάνεουμ. Μαρμάρινο άγαλμα στην αίθουσα υποδοχής (*tablinum*) της έπαυλης. (Εθνικό Αρχαιολογικό Μουσείο Νάπολης, αρ. ευρ. 6007.)]]

## Ιστορική αναδρομή
Υπήρχε μέχρι το 395 μ.Χ. και φόβισε κατά τα λεγόμενα τον Αλάριχο κατά την εισβολή του στην Αθήνα. Δεν είναι γνωστό πότε και από ποιον καθαιρέθηκε. Πιθανώς να το μετέφεραν οι Χριστιανοί στο Βυζάντιο. Ίσως να ήταν εκείνο μπροστά στο Βουλευτήριο. Σήμερα σώζεται μόνο το βάθρο, στο οποίο ήταν στημένο το άγαλμα. 
## Ιστορική τοποθέτηση
Το όλο έργο είναι ένα από τα πρώτα καλλιτέχνημα του γλύπτη Φειδία. Η παράσταση της μάχης των Λαπίθων με τους Κενταύρους ήταν έργο του καλλιτέχνη Μυός που άκμασε περί το 440 π.Χ., και ο οποίος είχε διδαχτεί το σύμπλεγμα από τον άριστο ζωγράφο Παρράσιο του Ευήνορα. Σωζόμενα τεκμήρια για τη διαδικασία δημιουργίας του γλυπτού καλύπτουν περίοδο εννέα ετών, αλλά οι ημερομηνίες δε μπορούν να ταυτοποιηθούν, μιας και λείπουν τα ονόματα των ανωτέρων. Το γλυπτό ίσως είναι αφιερωμένο στη νίκη του Κίμωνα επί των Περσών στον Ευρυμέδοντα το 467 π.Χ. ή την ειρήνη του Καλλία κατά το 450 ή 449 π.Χ. περίπου.

## Δείτε επίσης

* Κρήνη της Παλλάδας Αθηνάς

## Παραπομπές


## Πηγές
* 
* Αρχαιολογία της Πόλης των Αθηνών - Χάλκινο άγαλμα της Αθηνάς Προμάχου *eie.gr*

Προμαχου
Κατηγορία:Ακρόπολη Αθηνών
Κατηγορία:Αρχαία ελληνικά αγάλματα
Ποικίλη Στοά

thumb|right|250px|Αρχιτεκτονική κάτοψη σχέδιο των κτηρίων στην αρχαία Αγορά. Ο αριθμός 20 είναι η ποικίλη στοά. 
Η **Ποικίλη στοά** ή **Πεισιανάκτειος** ήταν στοά στην αρχαία Αθήνα. Ονομάστηκε έτσι από τα πολλά και πολύχρωμα θαυμάσια έργα τέχνης που φιλοξενούσε (συγκεκριμένα πίνακες) καθώς και από το όνομα του γαμπρού του Κίμωνος, Πεισιάνακτα.
## Περιγραφή
Η στοά αυτή ανεγέρθηκε μεταξύ του 475 και του 450 π.Χ. Βρίσκονταν ανατολικά του Αγοραίου Κολωνού και ήταν θαυμάσια διακοσμημένη. Το πλάτος του κτιρίου εικάζεται πως ήταν 11,5 μέτρα και το μήκος του 40-50 μέτρα. Επρόκειτο για «*κτίσμα με μια δωρική κιονοστοιχία εν παραστάσει στην πρόσοψη και μια ιωνική κιονοστοιχία στο εσωτερικό. Οι πλευρικοί τοίχοι δεν είχαν ανοίγματα, έτσι η μοναδική πρόσβαση στην πλατεία της Αγοράς και την Παναθηναϊκή οδό γινόταν από τη νότια πλευρά του κτιρίου.*»

Κτίστηκε από τον γαμπρό του Κίμωνα, Πεισιάνακτα. Ήταν διακοσμημένη με πολλά έργα, από τα οποία το πιο αξιοθαύμαστο ήταν ζωγραφιά της Μάχης του Μαραθώνα των Αθηναίων κατά των Περσών στον δεξιό τοίχο, έργο του ζωγράφου Πολυγνώτου. Τις εικόνες αυτές είχαν φιλοτεχνήσει οι διασημότεροι καλλιτέχνες, ο Πολύγνωτος από τη Θάσο και φίλος του Κίμωνα, ο Μύκων και ο Πάναινος. Επίσης ήταν ζωγραφισμένη η Αμαζονομαχία και η Ιλίου Πέρσις στον μεσαίο τοίχο της στοάς. Τον αριστερό τοίχο στόλιζε η μάχη της Οινόης στο Άργος. Υπήρχαν επίσης πολλά τρόπαια από τους Λακεδαιμόνιους, Σικυώνιους, καθώς και περί τα είκοσι χάλκινα αγάλματα του Σόλωνα.

Η στοά ήταν τόπος διδασκαλίας του φιλόσοφου Ζήνωνος, από όπου και η διδασκαλία του πήρε την ονομασία στωική. Εδώ επίσης φονεύτηκαν 1400 Αθηναίοι επί των Τριάντα Τυράννων. Σύμφωνα με τον Απούλειο, μπροστά στην στοά έδινε παράσταση ένας θαυματοποιός, σχοινοβάτης. Η στοά ήταν τόπος συνεδρίασης του δικαστηρίου της Ποικίλης Στοάς. Το έτος 395 ο ανθύπατος της Ελλάδας και Αχαΐας (αγνώστου ονόματος) έκλεψε τις σανίδες στις οποίες ήταν ιστορημένες οι εικόνες του Πολυγνώτου.

Σήμερα έχει ανακαλυφθεί ένα τμήμα της κοντά στο Μοναστηράκι από την Αμερικανική Σχολή Κλασικών Σπουδών. Ήδη η Σχολή έλαβε άδεια από το Κεντρικό Αρχαιολογικό Συμβούλιο να συνεχίσει τις ανασκαφές. Το Ε' Τμήμα του Συμβουλίου της Επικρατείας έκρινε με την απόφαση 48/2018 ότι επιτρέπεται η κατεδάφιση δύο διατηρητέων κτιρίων που είναι χτισμένα πάνω στην Ποικίλη Στοά και κατά την Αμερικανική Σχολή Κλασικών Σπουδών δεν υπάρχει τρόπος να διατηρηθούν.

## Πηγές
* 
*
*Λιάλιος, Γιώργος (06/03/2018). "ΣτΕ υπέρ κατεδάφισης δύο διατηρητέων στην Πλάκα". *Η Καθημερινή*. Ανακτήθηκε στις 06/03/2018.

## Εξωτερικοί σύνδεσμοι
*«Αρχαία Αγορά Αθηνών», αναπαράσταση του χώρου από τον ιστότοπο AncientAthens3D.com

## Υποσημειώσεις


Η απεικόνιση της Μάχης του Μαραθωνα στην ποικίλη Στοά αποδίδεται στον Παναινο και όχι στον Πολυγνωτο.

Πηγή: Ελληνική Τέχνη και Αρχαιολογία του καθηγητή Δ.Πλαντζου Εκδόσεις Καπόν ￼σελ.183

Κατηγορία:Αρχαίες στοές της Αθήνας
Κατηγορία:Αρχαία Αγορά της Αθήνας
In abstracto

Ο όρος **in abstracto** είναι ένας λατινογενής όρος που απαντάται και σήμερα, σε ευρεία χρήση, κυρίως ως νομικός και δικονομικός όρος. Χρησιμοποιείται συνηθέστερα σε εξετάσεις θεμάτων υπό την ευρύτερη έννοιά τους, ή σε αξιολόγηση γεγονότων ομοίως χωρίς να λαμβάνονται υπόψη κάποιες λεπτομέρειες.

Για παράδειγμα η νομοθετική εξουσία νομοθετεί ένα νόμο in abstracto, αντίθετα η εκτελεστική και η δικαστική εξουσία ασκείται επί του ίδιου νόμου ειδικότερα κατά εκάστη περίπτωση ελέγχου και παραβατικότητας. Οι διεθνείς συνθήκες συνομολογούνται in abstracto, ενώ οι λεπτομέρειες επί των επιμέρους θεμάτων επισυνάπτονται ως παραρτήματα.

Αντίθετος όρος αυτού είναι **[[in concreto]]**.

## Πηγές
* Φ. Βηλαράς "Ποινικόν Δίκαιον" Αθήναι 1969 σελ.9.

Κατηγορία:Δικονομικό Δίκαιο
Κατηγορία:Λατινικές φράσεις
Επικελευστής

Ο **Επικελευστής**  (Επκστης, θηλ. **Επικελευστής**) είναι στρατιωτικός βαθμός (OR-7) του Ελληνικού Πολεμικού Ναυτικού και Λιμενικού Σώματος. Ανήκει στους υπαξιωματικούς, τρίτος από κάτω προς τα άνω και είναι αντίστοιχος του επιλοχία του Στρατού Ξηράς και του επισμηνία της Πολεμικής Αεροπορίας. 

Ο επικελευστής είναι ανώτερος του κελευστή και κατώτερος του Αρχικελευστή.

Για να γίνει ένας πολίτης επικελευστής θα πρέπει να αποφοιτήσει από την σχολή μονίμων υπαξιωματικών ως κελευστής και σε μερικά χρόνια προβιβάζεται σε επικελευστή. Για την εισαγωγή στη σχολή απαιτούνται πανελλαδικές εξετάσεις.

Στους αγγλόφωνους στρατούς ο αντίστοιχος βαθμός καλείται **Senior Chief Petty Officer**.

## Ετυμολογία
*  Επί-: φανερώνει τον αμέσως από πάνω στην ιεραρχία από τον κελευστή
*  Κελευστής:  προέρχεται από το ρήμα κελεύω (προστάζω).

## Διακριτικά
Τα διακριτικά του στρατιωτικού βαθμού αυτού, είναι ένα ανάποδο τρίγωνο με δύο γωνίες στο κάτω μερος του, στο κέντρο του το τρίγωνο φέρει, το διακριτικό της ειδικότητας*. Στις στολές επιθεωρήσεως, εξόδου υπηρεσίας και περιπόλου τα διακριτικά φέρονται και στους δυο βραχίονες. Αντίθετα στις στολές υπηρεσίας, wooly pully  και εργασίας τα διακριτικά φέρονται μόνο σον αριστερό βραχίονα.
* Στο λιμενικό σώμα το ανάποδο τρίγωνο στο κέντρο του φέρει το σύμβολο του λιμενικού τις χιαστί άγκυρες


Master chief petty.svg|Το διακριτικό του Επικελευστή στο βασιλικό πολεμικό ναυτικό.
GR-Navy-Επικελευστής ΕΜΘ.svg|Το διακριτικό του Επικελευστή ΕΠΟΠ-ΕΜΘ στο πολεμικό ναυτικό.
GR-Navy-Μόνιμος Επικελευστής.svg|Το διακριτικό του μόνιμου Επικελευστή στο πολεμικό ναυτικό.
GR-Coastguard-OR8.svg|Το διακριτικό του Επικελευστή στο λιμενικό σώμα - ακτοφυλακή.
Cyprus-Navy-OR-7.svg|Το διακριτικό του Επικελευστή στο κυπριακό πολεμικό ναυτικό.


## Πηγές
* πολεμικό ναυτικό

Κατηγορία:Στρατιωτικοί βαθμοί
Σημαιοφόρος

Ο **Σημαιοφόρος** (Σμρος) είναι στρατιωτικός βαθμός (OF-1) του Ελληνικού Πολεμικού Ναυτικού και Λιμενικού Σώματος. Ανήκει στους κατώτερους αξιωματικούς, ο πρώτος από κάτω προς τα άνω και είναι αντίστοιχος του Ανθυπολοχαγού του Στρατού Ξηράς,  του Ανθυποσμηναγού της Πολεμικής Αεροπορίας, του Υπαστυνόμου Β΄ της Ελληνικής Αστυνομίας και του Ανθυποπυραγού στην Πυροσβεστική.

Ο Σημαιοφόρος είναι ανώτερος του Ανθυπασπιστή και κατώτερος του Ανθυποπλοιάρχου.

Για να γίνει ένας πολίτης σημαιοφόρος θα πρέπει να αποφοιτήσει από την Σχολή Ναυτικών Δοκίμων. Για την εισαγωγή στη σχολή απαιτούνται πανελλαδικές εξετάσεις. 
Μετά από τέσσερα χρόνια στο βαθμό του σημαιοφόρου προάγεται στο βαθμό του Ανθυποπλοιάρχου και παρακολουθεί το Σχολείο Αξιωματικών Επιστασιών Πλοίων.

Στους αγγλόφωνους στρατούς ο αντίστοιχος βαθμός καλείται **Ensign** (ΗΠΑ, Νέα Ζηλανδία, Ιρλανδία)/ **Midshipman** (ΗΒ)/ **Acting Sub-lieutenant** (Καναδάς, Αυστραλία). Στους γαλλόφωνους καλείται **Enseigne de vaisseau de 2e classe**.

## Ετυμολογία
* σημαιοφόρος= ο φέρων σημαία

## Διακριτικά
Τα διακριτικά του στρατιωτικού βαθμού αυτού είναι μία χρυσή σειρίδα στο κάτω άκρο των χειρίδων (μανίκια) του χιτωνίου της χειμερινής στολής όπου του Π.Ν. συστρέφεται δημιουργώντας κύκλο (παραδοσιακά το «μάτι του Νέλσωνα»). Στο Λ.Σ. αντί της συστροφής φέρονται υπερκείμενα χρυσοκέντητες χιαστί δύο άγκυρες. Οι μηχανικοί φέρουν κάτω από την σειρίδα μια ακόμη μικρή μπορντό σειρίδα, οι ιατροί κόκκινη, οι οικονομικοί άσπρη και οι φαρμακοποιοί πράσινη.


GR-Navy-OF1.svg|Η επωμίδα του Σημαιοφόρου στο ελληνικό/κυπριακό πολεμικό ναυτικό.
GR-Navy-OF1-sleeve.svg|Το διακριτικό καρπού του Σημαιοφόρου στο ελληνικό/κυπριακό πολεμικό ναυτικό.
GR-Coastguard-OF1-sleeve.svg|Το διακριτικό καρπού του Σημαιοφόρου στο λιμενικό σώμα - ακτοφυλακή.


## Πηγές
* πολεμικό ναυτικό
* σχολη ναυτικων δοκιμων

Κατηγορία:Στρατιωτικοί βαθμοί
Σαράντα Εκκλησιές (Θεσσαλονίκη)

Οι **Σαράντα Εκκλησίες** είναι συνοικία του Δήμου Θεσσαλονίκης, η οποία ανήκει στην  Α ' Δημοτική Κοινότητα. Ο συνοικισμός δημιουργήθηκε μετά την ανταλλαγή πληθυσμών τη δεκαετία του 1920 από πρόσφυγες των Σαράντα Εκκλησιών της Ανατολικής Θράκης, εξου και η oνομασία της. 

Τα οδωνύμια της περιοχής είναι αφιερωμένα σε πόλεις της Ανατολικής Θράκης και της Ανατολικής Ρωμυλίας (Βόρειας Θράκης) όπως: Σκοπού, Ραιδεστού, Κεσσάνης, Αγαθουπόλεως, Βασιλικού, Αγίου Στεφάνου, Αμπατζόγλου. Άλλα οδωνύμια είναι αφιερωμένα σε προσωπικότητες της Ανατολικής Θράκης και της Ανατολικής Ρωμυλίας (Βόρειας Θράκης) όπως: Γεωργίου Βιζυηνού (πεζογράφος, ποιητής και λόγιος, άγαλμα που υπάρχει στην συμβολή της ομώνυμης οδού και της Αγίου Δημητρίου) και Στίλπωνος Κυριακίδης (καθηγητή λαογραφίας του Α.Π.Θ.). 

Στην περιοχή βρίσκονται τρεις από τις πέντε Φοιτητικές Εστίες, το τμήμα Σεισμολογίας του Αριστοτελείου Πανεπιστημίου, το Τελλόγλειο Ίδρυμα Τεχνών, το Θέατρο Γης αλλά και το θέατρο Δάσους, το οποίο είναι ένα πασίγνωστο venue για events με μεγάλα ονόματα και ο Ζωολογικός κήπος Θεσσαλονίκης ο οποίος φιλοξενεί 100 διαφορετικά είδη ζώων, το Εθνικό Κολυμβητήριο, το Καυτανζόγλειο, το Ιβανώφειο Κλειστό Γυμναστήριο που δίπλα σε αυτό βρίσκεται το Ολυμπιακό Μουσείο Θεσσαλονίκης, η Περιφερειακή Δημοτική Βιβλιοθήκη Σαράντα Εκκλησιών, ο παλαιός και ο νέος Ιερός Ναός  Κοιμήσεως της Θεοτόκου που κτίσθηκαν από τους Θρακιώτες πρόσφυγες το 1929. Στον μεγάλο ναό φυλάσσεται και η εικόνα της Κοιμήσεως της Θεοτόκου - Παναγίας Σαραντακλησιώτισσας κειμήλιο των Θρακών προσφύγων. Στην περιοχή κοντά βρίσκεται και το δάσος Σέιχ Σου. Στην περιοχή υπάρχουν και οι φοιτητικές εστίες που αποτελούν οικία για εκατοντάδες φοιτητές. Τέλος, η περιοχή έχει 2 πάρκα για την ψυχαγωγία τον παιδιών.

Ακόμα, πολλοί άνθρωποι των περιοχών αυτών έχουν τιμηθεί, όπως ο πεζογράφος, λόγιος και ποιητής Γεώργιος Βιζυηνός, το άγαλμα του οποίου υπάρχει στην συμβολή της ομώνυμης οδού και της Αγίου Δημητρίου. Επιπλέον, τιμήθηκε ο Περικλής Βιζουκιδης, ο οποίος ήταν Έλληνας νομικός, καθηγητής πανεπιστημίου και ελεύθεραρχιτέκτονας, από τον οποίο πήρε το όνομά η οδός Βιζουκίδου.

## Παραπομπές


## Εξωτερικοί σύνδεσμοι
* 

Κατηγορία:Συνοικίες και περιοχές Θεσσαλονίκης
Κατηγορία:Δήμος Θεσσαλονίκης
Άλμπα (νομός)

Η **Άλμπα** είναι μία από τις 41 νομαρχίες της Ρουμανίας. Βρίσκεται δυτικά της Τρανσυλβανίας. Έχει συνολική έκταση 6.231 τ.χλμ. και πληθυσμό 382.750 κατοίκους (απογραφή 2002). Πρωτεύουσα του νομού είναι η Άλμπα Ιούλια.

## Διοικητική διαίρεση
Ο Νομός Άλμπα περιλαμβάνει 4 δημοτικά διαμερίσματα, 7 πόλεις και 68 κοινότητες.

## Παραπομπές


## Πηγές
* “Εγκυκλοπαίδεια Πάπυρος Larousse Britannica” τομ.52ος, σελ.274.

## Εξωτερικοί σύνδεσμοι
* 

Κατηγορία:Νομοί της Ρουμανίας
Κύπελλο Ελλάδος ποδοσφαίρου ανδρών 2010-11

Η **69η διοργάνωση** στην Ελλάδα του Κυπέλλου ποδοσφαίρου ανδρών διεξήχθη με την συμμετοχή ομάδων και των τριών επαγγελματικών κατηγοριών (Σούπερ Λίγκ, Φούτμπολ Λίγκ, Φούτμπολ Λίγκ 2). Νικήτρια αναδείχθηκε η ΑΕΚ για 14η φορά στην ιστορία της νικώντας στον τελικό με 3-0 τον Ατρόμητο Αθηνών σε ένα παιχνίδι που αμαυρώθηκε από σοβαρά επεισόδια που προκλήθηκαν από οπαδούς της ΑΕΚ.

## Τα αποτελέσματα

## Ο τελικός

* Αθήνα, Ολυμπιακό Στάδιο, Σάββατο 30 Απριλίου 2011
* 24px **[[ΑΕΚ Αθηνών (ποδόσφαιρο)|ΑΕΚ]]** - 24px Ατρόμητος Αθηνών **3-0** (ημίχρονο: 1-0)
* Σκόρερ: Νίκος Λυμπερόπουλος (28΄), Ναμπίλ Μπαχά (78΄), Παντελής Καφές (85΄)
* Η σύνθεση της ΑΕΚ στον Τελικό: Σάχα, Γεωργέας, Καράμπελας, Μανωλάς, Δέλλας, Ντιόπ, Μάκος, Λαγός, Μπλάνκο (70’ Καφές) Σκόκο (33’ Μπαχά) Λυμπερόπουλος
*Η σύνθεση του Ατρόμητου στον Τελικό:  Ιτάνζ, Νάστος, Μπαζίνσκι, Ολιβέιρα (82΄ Σαρμιέντο), Σκόνδρας, Τάτος, Νεμπεγλέρας, Σφακιανάκης, Σαγκανόφσκι (66΄Μπρίτο), Καμαρά (90΄ Σαμπού), Αναστασάκος

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 2010-2011
Αράντ (νομός)

Η **Αράντ** είναι μία από τους 41 νομαρχίες της Ρουμανίας. Βρίσκεται στο δυτικό τμήμα της χώρας, στα σύνορα με την Ουγγαρία. Έχει συνολική έκταση 7.652 τ.χλμ. και πληθυσμό 461.790 κατοίκους (απογραφή 2002). Πρωτεύουσα του νομού είναι η ομώνυμη πόλη Αράντ.

## Διοικητική διαίρεση
Ο Νομός Αράντ περιλαμβάνει 1 δημοτικό διαμέρισμα, 9 πόλεις και 68 κοινότητες.

## Παραπομπές


## Πηγές
* “Εγκυκλοπαίδεια Πάπυρος Larousse Britannica” τομ.52ος, σελ.274.

## Εξωτερικοί σύνδεσμοι
* 
* www.virtualarad.net

Κατηγορία:Νομοί της Ρουμανίας
Άρτζες (νομός)

Η **Άρτζες** (ρουμανικά: *Argeș*   ΔΦΑ: [ˈard͡ʒeʃ]) είναι μία από τους 41 νομαρχίες της Ρουμανίας. Βρίσκεται στη περιοχή της Βλαχίας. Έχει συνολική έκταση 6.801 τ.χλμ. και πληθυσμό 652.625 κατοίκους (απογραφή 2002). Πρωτεύουσα του νομού είναι το Πιτέστι.

## Διοικητική διαίρεση
Ο Νομός Άρτζες περιλαμβάνει 3 δημοτικά διαμερίσματα, 4 πόλεις και 95 κοινότητες.

## Παραπομπές


## Πηγές
* “Εγκυκλοπαίδεια Πάπυρος Larousse Britannica” τομ.52ος, σελ.274.

## Εξωτερικοί σύνδεσμοι
* 

Κατηγορία:Νομοί της Ρουμανίας
Βασλούι (νομός)

Η / Το **Βασλούι** είναι μία από τους 41 νομαρχίες της Ρουμανίας. Βρίσκεται στην ιστορική περιοχή της Μολδαβίας.  Έχει συνολική έκταση 5.297 τ.χλμ. και πληθυσμό 455.050 κατοίκους (απογραφή 2002). Πρωτεύουσα του νομού είναι η ομώνυμη πόλη Βασλούι.

## Διοικητική διαίρεση
Ο Νομός Βασλούι περιλαμβάνει 3 δημοτικά διαμερίσματα, 2 πόλεις και 81 κοινότητες.

## Πηγές
* “Εγκυκλοπαίδεια Πάπυρος Larousse Britannica” τομ.52ος, σελ.274.

## Παραπομπές


## Εξωτερικοί σύνδεσμοι
* 
* Vaslui-Turism.ro - Επίσημη ιστοσελίδα της Νομαρχίας Βασλούι

Κατηγορία:Νομοί της Ρουμανίας
Βραΐλα (νομός)

Η **Βραΐλα** είναι ένας από τους 41 νομούς της Ρουμανίας. Βρίσκεται στην ιστορική περιοχή της Μουντένιας, ή Μεγάλης Βλαχίας. Έχει συνολική έκταση 4.724 τ.χιλιόμ. και πληθυσμό 373.174 κατοίκους (απογραφή 2002). Πρωτεύουσα του νομού είναι η ομώνυμη πόλη Βραΐλα.

## Διοικητική διαίρεση
Ο Νομός Βραΐλα περιλαμβάνει 1 δημοτικό διαμέρισμα, 3 πόλεις και 40 κοινότητες.

## Παραπομπές


## Πηγές
* *Εγκυκλοπαίδεια Πάπυρος Larousse Britannica*, τόμ. 52, σελ. 274

Κατηγορία:Νομοί της Ρουμανίας
Σκούπα της μάγισσας

Η **Σκούπα της μάγισσας** είναι μια ασθένεια ή παραμόρφωση σε ένα ξυλώδες φυτό, συνηθέστερα κάποιο δέντρο, κατά την οποία η φυσιολογική μορφή της κόμης έχει αλλοιωθεί. Μια πυκνή μάζα βλαστών αναπτύσσεται από ένα κοινό σημείο, με αποτέλεσμα ο σχηματισμός που προκύπτει να έχει το σχήμα σκούπας ή φωλιάς πουλιού.

Ένα παράδειγμα, για το πως προκύπτει μια τέτοια παραμόρφωση, είναι όταν κυτοκινίνες, ένα είδος φυτοορμονών, παρεμβαίνουν σε ένα οφθαλμό ρυθμιζόμενο από αυξίνες. Κανονικά η αυξίνες θα περιόριζαν την ανάπτυξη των δευτεροταγών, τριτοταγών και ούτω καθεξής πλαγίων οφθαλμών, αλλά οι κυτοκινίνες τους αποδεσμεύουν από τον έλεγχο αυτό, με συνέπεια την ανάπτυξη των οφθαλμών αυτών σε σκούπα της μάγισσας.

Οι νεοπλασίες από την σκούπα της μάγισσας μπορεί να διαρκέσουν για πολλά χρόνια και μπορεί να προκληθούν από πολλούς διαφορετικούς τύπους οργανισμών όπως μύκητες, έντομα, γκι, ακάρεα, νηματώδεις, βακτήρια και ιούς. Η ανθρώπινη δραστηριότητα είναι μερικές φορές υπεύθυνη για την εισαγωγή των εν λόγω οργανισμών, όπως για παράδειγμα, με απρόσεκτη κλάδευση που αφήνει το δέντρο ευάλωτο σε ασθένειες.

 
Κατηγορία:Φυτοπαθολογία
In concreto

Ο όρος **in concreto** είναι ένας λατινογενής όρος που απαντάται και σήμερα, σε ευρεία χρήση, κυρίως ως νομικός και δικονομικός όρος. Χρησιμοποιείται συνηθέστερα σε εξετάσεις θεμάτων υπό την ουσιαστικότερη έννοιά τους, ή σε αξιολόγηση γεγονότων ομοίως, λαμβάνονται υπόψη όλες τις λεπτομέρειες.

Για παράδειγμα η νομοθετική εξουσία νομοθετεί ένα νόμο σ΄ ένα γενικό πλαίσιο, ενώ αντίθετα η εκτελεστική και η δικαστική εξουσία ασκείται επί του ίδιου νόμου "in concreto", δηλαδή με την υποκειμενική και αντικειμενική βαρύτητα εκάστης περίπτωσης ελέγχου και παραβατικότητας. Οι διεθνείς συνθήκες συνομολογούνται υπό μια γενική αρχή, ενώ οι λεπτομέρειες επί των επιμέρους θεμάτων συνομολογούνται "*in concreto*" όπου και επισυνάπτονται ως παραρτήματα.

Αντίθετος όρος αυτού είναι **[[in abstracto]]**.

## Πηγές
* Φ. Βηλαράς "Ποινικόν Δίκαιον" Αθήναι 1969 σελ.9.

Κατηγορία:Δικονομικό Δίκαιο
Κατηγορία:Λατινικές φράσεις
Αναπηρικά Ιτεών

Τα **Αναπηρικά** είναι μια μικρή συνοικία του νότιου δημοτικού διαμερίσματος της Πάτρας και αποτελούν στην ουσία τμήμα της ευρύτερης συνοικίας των Ιτεών. 

## Γενικά στοιχεία
Η ονομασία της ίσως να οφείλεται σε εκεί ιδιοκτησίες αναπήρων πολέμου. 

Γειτνιάζει με τον ενοριακό ναό Αγίου Γεωργίου Ιτεών και Κοκκίνου Μύλου και στην ουσία ορίζεται από τις οδούς *Σουνίου*, *Αστερίωνος* και *Αμφίωνος*. Βόρεια της συνοικίας βρίσκονται οι παλιές εργατικές κατοικίες Γλαύκου, που φέρουν την ονομασία «ΠΑΤΡΑ VIII» και παραδόθηκαν στους δικαιούχους το 1991, ενώ στα νοτιοανατολικά της βρίσκεται εργοστάσιο γνωστής χαρτοποιίας. Στη συνοικία, επί της οδού Σουνίου, βρίσκονται τα ερείπια του κτίσματος της παλιάς σιδηροδρομικής στάσης Ιτεών της μετρικής γραμμής προς Κυπαρισσία. Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της παρακείμενης στάσης «Ιτιές - Άγ.Γεώργιος / Ities - Ag.Georgios» στις Ιτιές.

## Προσωπικότητες
Η συνοικία αποτελεί τον τόπο καταγωγής του ηθοποιού Αντώνη Ξένου, συζύγου της ηθοποιού Ελένης Γερασιμίδου. 

## Παραπομπές


## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.
* Ν.Ι. Λυμπέρη, *Οδηγός Πατρών*, Πάτρα 2005, 4η έκδοση.

## Εξωτερικοί σύνδεσμοι
* Αναπηρικά Ιτεών. wikimapia.org. Ανακτήθηκε: 23/03/2016.

Κατηγορία:Συνοικίες της Πάτρας
Δροσοχώρι Τρικάλων

Το **Δροσοχώρι** είναι οικισμός στη Θεσσαλία και την Περιφερειακή Ενότητα Τρικάλων.

## Γενικά στοιχεία
ατο Δροσοχώρι βρίσκεται στα Αθαμανικά Όρη, στην Πίνδο και περιβάλλεται από τις κορυφές Τσούκα (1.500 μ.), Τσάρτα (1.400 μ.) και Αυγό (2.180 μ.). Το καλοκαίρι ο πληθυσμός του υπερβαίνει τους 400 κατοίκους, ενώ το χειμώνα δεν κατοικείται. Χαρακτηριστικό μνημείο είναι η εκκλησία των Αγίων Αποστόλων, η οποία χτίστηκε το έτος 1867. Σημαντικότερες γιορτές είναι των Αγίων Αποστόλων Πέτρου και Παύλου (28, 29 Ιουνίου) και η Κοίμησις της Θεοτόκου (15 Αυγούστου).

Αναφέρεται, μετά την Ένωση της Θεσσαλίας, το 1883 ΦΕΚ 126Α - 02/04/1883 με την παλιά του ονομασία *Τυφλοσέλι* να προσαρτάται στον τότε δήμο Αθαμάνων και το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1963 με το ΦΕΚ 16Α - 09/02/1963 μετονομάστηκε σε Δροσοχώριον. Σύμφωνα με το πρόγραμμα ''Καλλικράτης'', αποτελεί την ομώνυμη κοινότητα που υπάγεται στη Δημοτική Ενότητα Αιθήκων του Δήμου Μετεώρων και σύμφωνα με την απογραφή 2011 απογράφησαν 2 κάτοικοι.

## Live Camera
https://www.meteolive.gr/p/drosochori.html

## Εξωτερικοί σύνδεσμοι
*Ιστολόγιο για το Δροσοχώρι Τρικάλων

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Ντίνος Ψυχογιός

Ο **Ντίνος Ψυχογιός** (Νεοχώρι Ηλείας, 1915 - Νεοχώρι Ηλείας, 1982) ήταν Έλληνας λαογράφος και ιστορικός.

## Βιογραφία
Γεννήθηκε στο Νεοχώρι Ηλείας και ήταν γιος του Δημητρίου Ψυχογιού. Τα γυμνασιακά του χρόνια τα πέρασε στην Πάτρα. Το 1940 διορίστηκε ταμειακός υπάλληλος στις Φιλιάτες και στη συνέχεια, με κάποια διακοπή λόγω κατοχής, στην Αμαλιάδα και τα Λεχαινά. Το 1962 με τον βαθμό του διευθυντή μετατέθηκε στον Πειραιά διαμένοντας για κάποια χρόνια στην Αθήνα. Το 1972 μετατέθηκε για πολιτικούς λόγους στα Χανιά για να επιστρέψει τελικώς στην Αθήνα μετά την πτώση της Χούντας. Το 1977, έτος συνταξιοδότησής του, εγκαταστάθηκε μόνιμα στο Νεοχώρι Ηλείας.

Την περίοδο 1933 - 1935 εξέδωσε ποιήματα σε παιδικά περιοδικά και εφημερίδες του Πύργου και της Ζακύνθου. Το 1949 εξέδωσε την συλλογή *«Γεωργικά Ηλείας»*, η οποία και βραβεύθηκε από την Ελληνική Γλωσσική Εταιρία, ενώ ένα χρόνο αργότερα κυκλοφόρησε την μελέτη του *«Ο Κώδικας της Παναγίας της Λεχαινίτισσας και τα Λεχαινά»*. Το σημαντικότερο έργο του ήταν η έκδοση του τριμηνιαίου περιοδικού *«Ηλειακά»*, η κυκλοφορία του οποίου ξεκίνησε το 1951, διακόπηκε όμως το 1962 λόγω της μετεγκατάστασής του στην Αθήνα. Το 1977 επανακυκλοφόρησε τα "Ηλειακά" μέχρι το 1982, οπότε και απεβίωσε. Κατά τον ιστορικό Κώστα Τριανταφύλλου, *«το λαογραφικό του έργο είναι πολύτιμο και για την επαρχία των Πατρών εκτός από αυτήν της Ηλείας»*. Τα τελευταία χρόνια της ζωής του ετοίμαζε ιστορικό λεξικό της Ηλείας, έργο όμως το οποίο δεν ολοκληρώθηκε λόγω του θανάτου του.

Αρθρογραφούσε τακτικά στις εφημερίδες, μεταξύ άλλων, Αυγή, Καθημερινή και Πελοπόννησος. Επίσης, είχε εκδώσει τις εξής μελέτες: *Ηλειώτικα Παιδοκόμια* (Θεσσαλονίκη 1951), *Τα πατριαρχικά σιγίλλια της Μονής Βλαχέραινας Ηλείας* (Πάτρα 1956), *Περί γοητειών και μαντείας* (Λεχαινά 1989). Υπήρξε ιδρυτικό μέλος της Εταιρείας Ηλειακών Σπουδών καθώς και μέλος της Εταιρίας Πελοποννησιακών Σπουδών και του Συνδέσμου Ελλήνων Λογοτεχνών. Το 2008 επανεκδόθηκαν όλα τα «Ηλειακά» σε δύο τόμους.

Απεβίωσε το 1982 στο Νεοχώρι Ηλείας. Ήταν παντρεμένος με την Διονυσία Μανιάτη και απέκτησαν έξι παιδιά: την Ιωάννα (Ψυχογιού) Ανδρέου, αρχαιολόγο, την Ελένη Ψυχογιού, λαογράφο και συγγραφέα, τον Δημήτρη Ψυχογιό, δημοσιογράφο, συγγραφέα, καθηγητή πανεπιστημίου και αρθρογράφο του «Βήματος», τη Χλόη Ψυχογιού, φιλόλογο, τον Πάνο Ψυχογιό, πολιτικό μηχανικό, και τη Φανή (Ψυχογιού) Φούντα, αρχιτέκτονα, πολιτευτή και μητέρα της Νίκης Φούντα.

## Παραπομπές


## Πηγές
* 

Κατηγορία:Έλληνες ιστορικοί του 20ού αιώνα
Κατηγορία:Έλληνες λαογράφοι
Πρωτάθλημα ποδοσφαίρου Ισλανδίας

Το **πρωτάθλημα ποδοσφαίρου Ισλανδίας** της πρώτης κατηγορίας (ισλανδικά: Besta deild *karla*) διοργανώνεται από την Ποδοσφαιρική Ομοσπονδία Ισλανδίας (KSI) και διεξάγεται ανελλιπώς στη χώρα από το 1912.

Διεξάγεται κυρίως την καλοκαιρινή περίοδο (Απρίλιο έως Οκτώβριο), λόγω των άσχημων καιρικών συνθηκών στη χώρα, σε δύο γύρους και με play-off και συμμετέχουν σε αυτό 12 ομάδες. Τους περισσότερους τίτλους κατέχει η ΚΡ Ρέικιαβικ (27) και ακολουθεί η Βάλουρ Ρέικιαβικ (23), ενώ συνολικά 11 ομάδες έχουν καταφέρει να κατακτήσουν τον Ισλανδικό τίτλο μέχρι στιγμής. Οι δύο τελευταίες ομάδες της κατάταξης υποβιβάζονται στη δεύτερη κατηγορία για να ανέλθουν από αυτήν οι δύο πρώτες. Σε περίπτωση ισοβαθμίας δύο ή περισσοτέρων ομάδων υπερισχύει η ομάδα με την καλύτερη συνολική διαφορά τερμάτων.

Πρόκειται για γενικα μέτριας δυναμικότητας πρωτάθλημα, καθώς οι ομάδες του είναι ημιεπαγγελματικές  και οι ξένοι παίκτες που αγωνίζονται σε αυτό χαμηλού κασέ, ενώ συνήθως στέλνει τέσσερις εκπροσώπους του στα Ευρωπαϊκά κύπελλα της UEFA (οι τρεις πρώτοι της κατάταξης συν τον κυπελλούχο) στα οποία μετέχουν από το 1964-65 και στην ειδική κατάταξη της UEFA το Ισλανδικό πρωτάθλημα βρίσκεται στη θέση 41, ανάμεσα σε 55 πρωταθλήματα μέχρι και την περίοδο 2023-24.

Πάντως κατά τις περιόδους 2023-24 και 2024-25 αντίστοιχα,  οι Ισλανδικές ομάδες Μπρέιδαμπλικ και Βίκινγκουρ Ρέικιαβικ κατάφεραν να παίξουν στη φάση των ομίλων του Europa conference league.

## Τίτλοι ανά έτος

## Τίτλοι ανά σύλλογο

## Παραπομπές


## Εξωτερικοί σύνδεσμοι

*rsssf  Πρωτάθλημα ποδοσφαίρου Ισλανδίας
*e-soccer Πρωτάθλημα ποδοσφαίρου Ισλανδίας

Ισλανδια
Κατηγορία:Ανώτατα εθνικά ποδοσφαιρικά πρωταθλήματα
Πρωτάθλημα ποδοσφαίρου Εσθονίας

Το **πρωτάθλημα ποδοσφαίρου Εσθονίας** (εσθονικά: *Meistriliiga*, ή *A. Le Coq Premium liiga* για εμπορικούς λόγους) είναι η σημαντικότερη διοργάνωση ποδοσφαίρου της Εσθονίας. Το πρωτάθλημα διεξήχθη κατά τις περιόδους ανεξαρτησίας της χώρας, αρχικά κατά τη διάρκεια του μεσοπολέμου και στη συνέχεια μετά το 1991 οπότε η χώρα ανεξαρτητοποιήθηκε ξάνα. Τους περισσότερους τίτλους κατέχει η Φλόρα Τάλιν ενώ μετά την περίοδο μετά το 1991 κυριαρχεί η Λεβάντια Τάλιν.

## Τίτλοι πρώτης περιόδου ανεξαρτησίας

## Τίτλοι δεύτερης περιόδου ανεξαρτησίας

## Τίτλοι ανά σύλλογο

## Δείτε επίσης
* Βαλτική Λίγκα

## Παραπομπές


## Εξωτερικοί σύνδεσμοι

*http://www.rsssf.com/tablese/estchamp.html

Κατηγορία:Ποδοσφαιρικές διοργανώσεις Εσθονίας
Κατηγορία:Ανώτατα εθνικά ποδοσφαιρικά πρωταθλήματα
Πρωτάθλημα ποδοσφαίρου Λετονίας

Το **πρωτάθλημα ποδοσφαίρου Λετονίας** (λετονικά: *Latvijas Futbola Virslīga*) αναφέρεται και ως *SMScredit.lv Virslīga* για εμπορικούς λόγους, είναι η σημαντικότερη διοργάνωση ποδοσφαίρου της Λετονίας. Το πρωτάθλημα διεξήχθη κατά τις περιόδους ανεξαρτησίας της χώρας, αρχικά κατά τη διάρκεια του μεσοπολέμου και στη συνέχεια μετά το 1991 οπότε η χώρα ανεξαρτητοποιήθηκε ξάνα. Τους περισσότερους τίτλους κατέχει η Σκόντο ΦΚ.

## Τίτλοι ανά έτος

## Τίτλοι ανά σύλλογο
### Τίτλοι μετά το 1991

### Τίτλοι ως ανεξάρτητο κράτος

## Δείτε επίσης
* Βαλτική Λίγκα

## Παραπομπές


## Εξωτερικοί σύνδεσμοι

* Επίσημη ιστοσελίδα
* Ποδοσφαιρική Ομοσπονδία Λεττονίας
* Τα νέα της Ποδοσφαιρικής Ομοσπονδίας της Λεττονίας στα αγγλικά
* Τα νέα της Virslīga

Λετονια
Κατηγορία:Ανώτατα εθνικά ποδοσφαιρικά πρωταθλήματα
Κατηγορία:Ποδοσφαιρικές διοργανώσεις Λετονίας
Πάνθηρες Πατρών

Ο **Α.Σ.Γ.Ε. Πάνθηρες Πατρών** είναι αθλητικό σωματείο με έδρα την Πάτρα. Ιδρύθηκε το 2008 με χρώματα το μπλε και το μωβ. Σαν ουδέτερα χρώματα χρησιμοποιεί το γκρί το λευκό και το μαύρο.

## Ιστορία
Με την ίδρυση του συλλόγου (το 2008) το πρώτο τμήμα που δημιουργήθηκε ήταν η ανδρική ομάδα μπέιζμπολ. Το τμήμα αυτό συστάθηκε κυρίως από αθλητές από τις διαλυμένες ομάδες μπέιζμπολ και σόφτμπολ της Πάτρας (Α.Ο. Σείριος, Α.Ο. Πέλοπας, Α.Σ. Θησέας και Α.Σ. Γαλήνη) εξ' αιτίας του οικονομικού μποϋκοτάζ που υπέστησαν 32 ομοσπονδίες στην χώρα μας. Συμμετείχε την επόμενη χρονιά στο Πανελλήνιο πρωτάθλημα μπέιζμπολ Α΄εθνικής, τη σαιζόν 2009-2010, και κατάφερε στην πρώτη του κιόλας εμφάνιση να κατακτήσει το αργυρό μετάλλιο. Εκεί ισοβάθμησε με τον πρώτο Σπάρτακο Γλυφάδας, αλλά λόγω ήττας στον μεταξύ τους αγώνα κατετάγη δεύτερος.

Τη σαιζόν 2010-2011 συμμετέχει στο 10ο Πανελλήνιο πρωτάθλημα μπέιζμπολ Α΄ Εθνικής και κατακτά την πρώτη θέση και το χρυσό μετάλλιο. Είναι η πρώτη φορά που ανδρική ομάδα της Πάτρας κατακτά πρωτάθλημα επίσημης Ελληνικής ομοσπονδίας από το 1950.

Συνέστησε τμήμα μικρών μπέιζμπολ το 2010 - τους Άρχοντες - με τους οποίους πήρε την πρώτη θέση την ίδια χρονιά στους Πανελλήνιους τελικούς του Little League Baseball στην Ελλάδα, την Λίγκα των Μικρών. Το 2010 ξεκίνησε και τμήμα σόφτμπολ γυναικών και υπολογίζει να συμμετάσχει σύντομα στο πρώτο του πανελλήνιο πρωτάθλημα.

*Αναλυτικά η πορεία του:

ΑΝΔΡΕΣ - Μπέιζμπολ

ΓΥΝΑΙΚΕΣ - Σόφτμπολ

## Τίτλοι
* Πρωτάθλημα Ελλάδας: 2010

## Πηγές
*Panthers Patras
*Λίγκα των Μικρών

Πάνθηρες Πάτρας
Πάνθηρες Πάτρας
Πάνθηρες Πάτρας
Πελοπας
Στοές της αρχαίας Αθήνας

thumb|right|250px|Αρχιτεκτονική κάτοψη σχέδιο των κτηρίων στην αρχαία Αγορά. 
Οι στοές είναι σύνηθες αρχιτεκτονικό και διακοσμητικό στοιχείο της αρχαίας Αθήνας, ιδίως της αρχαίας αγοράς. Δεν έλειπε από τις αγορές, γυμναστήρια, παλαίστρες, θέατρα, λουτρά και άλλους δημόσιους χώρους και εγκαταστάσεις. Χρησίμευε ως καταφύγιο από τις καυτές ακτίνες του ήλιου, τόπος περιπάτου και συγκεντρώσεως, διδασκαλίας και φιλοσοφικών διαλόγων. Ήταν πλούσια διακοσμημένες με σκηνές από τον πολιτικό, θρησκευτικό και πολεμικό βίο των Ελλήνων. Τρεις ήταν οι σημαντικότερες στοές αρχικά. Η Βασίλειος Στοά, των Ερμών και η Πεισιανάκτειος, ενώ αργότερα ανεγέρθηκαν και άλλες.

Ήδη από τον 3ο αι. π.Χ. η πόλη της Αθήνα άρχισε να καλλωπίζεται και να πλουτίζεται με νέα μεγαλοπρεπή οικοδομήματα και με γλυπτά. Οι ξένοι ηγεμόνες ήθελαν με αυτό τον τρόπο να συνδέσουν το όνομά τους με την καθεξοχή πόλη του ιδεώδους και του πολιτισμού. Ο Άτταλος Β΄ της Περγάμου έκτισε την ομώνυμη στοά, καλλώπισε την Ακαδημία και ίδρυσε τέσσερα αγάλματα επί της νίκης του κατά των Γαλατών. Ο Ευμένης Β΄ επίσης έκτισε την στοά που φέρει το όνομά του, ενώ ο Πτολεμαίος της Αιγύπτου έκτισε λαμπρό γυμνάσιο στα βορειοανατολικά της Αγοράς. Ίδρυσε και σπουδαία Βιβλιοθήκη για την μόρφωση της Αθηναϊκής νεολαίας. 
## Παραπομπές

## Πηγές
* 


Κατηγορία:Αρχαία Αγορά της Αθήνας
Πρωτάθλημα ποδοσφαίρου Λιθουανίας

Το **πρωτάθλημα ποδοσφαίρου Λιθουανίας** (λιθουανικά: *A Lyga*) γνωστή και ως *SMScredit.lt A Lyga* για εμπορικούς λόγους, είναι η σημαντικότερη ποδοσφαιρική διοργάνωση της Λιθουανίας. Το πρωτάθλημα διεξήχθη κατά τις περιόδους ανεξαρτησίας της χώρας, αρχικά κατά τη διάρκεια του μεσοπολέμου και στη συνέχεια μετά το 1990 οπότε η χώρα ανεξαρτητοποιήθηκε ξάνα. Το πρωτάθλημα συνήθως αρχίζει στα τέλη Μαρτίου/αρχές Απριλίου λόγω του δριμέος χειμώνα. Τους περισσότερους τίτλους κατέχει η ΦΜΚ Κάουνας.

## Τίτλοι ανά έτος
### Τίτλοι την πρώτη περίοδο ανεξαρτησίας 1922-39

### Τίτλοι την δεύτερη περίοδο ανεξαρτησίας 1990-

## Τίτλοι ανά σύλλογο

## Δείτε επίσης
* Βαλτική Λίγκα

## Παραπομπές


## Εξωτερικοί σύνδεσμοι

* Το πρωτάθλημα στην ιστοσελίδα της Ομοσπονδίας

Λιθουανια
Κατηγορία:Ποδοσφαιρικές διοργανώσεις Λιθουανίας
Κατηγορία:Ανώτατα εθνικά ποδοσφαιρικά πρωταθλήματα
Πρωτάθλημα ποδοσφαίρου Νήσων Φερόε

Το **πρωτάθλημα ποδοσφαίρου Νήσων Φερόε** της πρώτης κατηγορίας () διοργανώνεται από την Ποδοσφαιρική Ομοσπονδία Νήσων Φερόε (FSF) και πραγματοποιείται ανελλιπώς από το 1942, με εξαίρεση το 1944 που δεν διεξήχθη λόγω του Β' παγκοσμίου πολέμου.

Τους περισσότερους τίτλους κατέχει η ΧΜ Τόρσχαβν (24) και ακολουθεί η ΚΙ Κλάκσβικ (21), ενώ συνολικά 13 ομάδες έχουν καταφέρει να κατακτήσουν τον τίτλο μέχρι στιγμής.

## Δομή
Το πρωτάθλημα διεξάγεται συνήθως από τον Μάρτιο έως τον Οκτώβριο, λόγω των άσχημων καιρικών συνθηκών στη χώρα, σε τρεις γύρους και συμμετέχουν σε αυτό 10 ομάδες. Οι δύο τελευταίες ομάδες της κατάταξης υποβιβάζονται στη δεύτερη κατηγορία, για να ανέλθουν από αυτήν οι δύο πρώτοι από αυτήν. Σε περίπτωση ισοβαθμίας δύο ή περισσοτέρων ομάδων υπερισχύει η ομάδα με την καλύτερη συνολική διαφορά τερμάτων.

Πρόκειται για μετρίου επιπέδου  ήμιεπαγγελματικές έως καθαρά ερασιτεχνικές ομάδες, οι περισσότερες εκ των οποίων εδρεύουν σε χωριά ή κομωπόλεις και το πρωτάθλημά τους  στέλνει συνήθως τέσσερις εκπροσώπους του στα Ευρωπαϊκά κύπελλα της UEFA (Οι τρεις πρώτοι της κατάταξης, συν τον κυπελλούχο) στα οποία μετέχουν ανελλιπώς από το 1992-93.

Ωστόσο κατά την περίοδο 2023-24 η ομάδα της ΚΙ Κλακσβικ πραγματοποίησε εντυπωσιακή-για τα δεδομένα της χώρας-Ευρωπαϊκή πορεία, φτάνοντας στη φάση των ομίλων του Europa conference league όπου είχε πολύ αξιοπρεπή εμφάνιση.

Στην ειδική κατάταξη της UEFA το πρωτάθλημα των νησιών Φερόε βρίσκεται στη θέση 38 ανάμεσα σε 55 πρωταθλήματα έως και την περίοδο 2023-24.

## Ονομασία
Το πρωτάθλημα έχει πάρει κατά καιρούς διάφορες ονομασίες, κυρίως για εμπορικούς λόγους.

* 1942–1975 Meistaradeildin
* 1976–2004 1. deild
* 2005–2008 Formuladeildin
* 2009–2011 Vodafondeildin
* 2012–τώρα Effodeildin

## Τίτλοι

## Τίτλοι ανά σύλλογο

## Παραπομπές


## Εξωτερικοί σύνδεσμοι
* 

Φεροε
Κατηγορία:Ανώτατα εθνικά ποδοσφαιρικά πρωταθλήματα
Κατηγορία:Ποδόσφαιρο στις Νήσους Φερόες
Πρωτάθλημα ποδοσφαίρου Ιρλανδίας

Η ** Πρέμιερ Ντιβίζιον** (αγγλικά: *League of Ireland Premier Division*, ιρλανδικά: *Príomhroinn Sraith na hÉireann*) είναι η κορυφαία εθνική ποδοσφαιρική κατηγορία στην Ιρλανδία και την πρώτη από τις δύο κατηγορίες της League of Ireland. Επίσημος χoρηγός του πρωταθλήματος είναι η εταιρία Airtricity και ως εκ τούτου το πρωτάθλημα έχει την ονομασία *SSE Airtricity League Premier Division*.

Ξεκίνησε το 1922 μετά την ανεξαρτησία της Δημοκρατίας της Ιρλανδίας. Μέχρι τότε οι ομάδες της χώρας συμμετείχαν σε ενιαίο πρωτάθλημα του νησιού. Τα περισσότερα πρωταθλήματα έχει κατακτήσει η Σάμροκ Ρόβερς, η οποία έχει συνολικά 21 τίτλους, και ακολουθεί η Νταντάλκ με 14.

## Τίτλοι
### Τίτλοι ανά σεζόν

### Τίτλοι ανά σύλλογο
* Στον πίνακα καταγράφονται οι ομάδες που έχουν κερδίσει τουλάχιστον μία φορά το πρωτάθλημα και το πλήθος των φορών που αυτές ήταν δεύτερες, αλλά υπάρχουν και άλλες τρεις που συμπληρώνουν όλες τις δεύτερες θέσεις: η Φιν Χαρπς (3 φορές δεύτερη), η Κορκ (2 φορές δεύτερη) και η Γκόλγουεϊ Σίτι (1 φορά δεύτερη). 

## Εξωτερικοί σύνδεσμοι

* Πρωτάθλημα Ιρλανδίας, στη RSSSF.com  
* Επίσημη Ιστοσελίδα 
* ExtraTime.com 

Ιρλανδια
Κατηγορία:Ποδοσφαιρικές διοργανώσεις Ιρλανδίας
Κατηγορία:Ανώτατα εθνικά ποδοσφαιρικά πρωταθλήματα